text: আকিলিস পাপাপেত্রু (গ্রিক: Αχιλλέας Νικολάου Παπαπέτρου; ২ ফেব্রুয়ারি, ১৯০৭ – ১২ আগস্ট, ১৯৯৭) একজন গ্রিক তাত্ত্বিক পদার্থবিজ্ঞানী ছিলেন। তিনি সাধারণ আপেক্ষিকতার ক্ষেত্রে অবদান রেখেছেন।  তিনি মাথিসন-পাপাপেত্রু-ডিক্সন সমীকরণ, মজুমদার-পাপাপেত্রু সমাধান এবং মহাকর্ষ তত্ত্বের ভাইল-লুইস-পাপাপেত্রু ভূস্থানাঙ্কের জন্য পরিচিত।
  
  তিনি আইনস্টাইনের ক্ষেত্র সমীকরণের উপর কাজ করেছেন। তিনি অনেকদিন ঘুরন্ত বস্তুর সমাধান বের করার চেষ্টা করেছিলেন। তবে, সেই সমাধান পরবর্তীতে রয় কের বের করেছিলেন। পাপাপেত্রু তখন প্রথম বিজ্ঞানী ছিলেন যিনি কেরের যুগান্তকারী সাফল্যের স্বীকৃতি দিয়েছিলেন।
  
  প্রাথমিক জীবন ও শিক্ষা 
  পাপাপেত্রু ২ ফেব্রুয়ারি, ১৯০৭ তারিখে উত্তর গ্রিসের (মেসিডোনিয়া প্রদেশ) ইরাক্লেইয়া সেরেসে জন্মগ্রহণ করেন। তার পিতা বিদ্যালয়ের শিক্ষক ছিলেন। প্রথম বিশ্বযুদ্ধের সময় তার পরিবার সেরেস থেকে বিতাড়িত হয়েছিল, তবে যুদ্ধের পর তারা ফিরে আসে।
  
  ১৯২৫ সাল থেকে তিনি অ্যাথেন্স জাতীয় প্রযুক্তি বিশ্ববিদ্যালয়ে যন্ত্র প্রকৌশল ও ইলেক্ট্রনিক প্রকৌশল অধ্যয়ন করেছিলেন। তিনি ১৯৩০ সালে বিশ্ববিদ্যালয় থেকে পাশ করেছিলেন। শিক্ষার্থী থাকাকালীন তিনি গণিত বিভাগের সহকারী ছিলেন এবং প্রকৌশল হিসেবে কাজ শুরু করেছিলেন।
  
  গবেষণা 
  ১৯৩৪ সালে স্তুতগার্ড বিশ্ববিদ্যালয়ে বৃত্তির মাধ্যমে পাপাপেত্রু পল পিটার এওয়াল্ডের অধীনে কঠিন অবস্থা পদার্থবিজ্ঞানর উপর স্নাতক শিক্ষা শুরু করেন। এভাবেই তিনি পদার্থবিজ্ঞানের ক্ষেত্রে গবেষণা শুরু করেছিলেন। সেখানে তিনি হেল্মাত হনালের সাথে কাজ করেছিলেন। সাধারণ আপেক্ষিকতায় পাপাপেত্রুর আগ্রহ জাগাতে হেল্মাত হনালের অবদান রয়েছে। ১৯৩৫ সালে পাপাপেত্রু সেখানে Investigations on the dendrite growth of crystals এর উপর থিসিস করার মাধ্যমে পিএইচডি অর্জন করেন। এরপর ইলেক্ট্রনিক প্রকৌশল বিভাগের সহকারী হিসেবে তিনি অ্যাথেন্স জাতীয় প্রযুক্তি বিশ্ববিদ্যালয়ে ফিরে যান।
  
  ১৯৪০-১৯৪৬ সালে তিনি অ্যাথেন্স জাতীয় প্রযুক্তি বিশ্ববিদ্যালয়ে পদার্থবিজ্ঞানের অধ্যাপক হিসেবে কাজ করেছিলেন। সেখানে তিনি সাধারণ আপেক্ষিকতার উপর বক্তৃতা দিয়েছিলেন। গ্রিসে জার্মান অধিকরণের সময় তিনি একাকী কাজ করেছিলেন। বামপন্থি প্রতিরোধ আন্দোলনের সাথে সহানুভূতি প্রকাশ করায় যুদ্ধের পর তাকে চাকরি থেকে বরখাস্ত করা হয়। এর ফলে, ১৯৪৬ সালে তিনি এরভিন শ্রোডিঙারের আহ্বানে ডাবলিন উচ্চশিক্ষা ইন্সটিটিউটে যোগদান করেন।
  
  ১৯৪৮ সাল থেকে তিনি ম্যানচেস্টার বিশ্ববিদ্যালয়ে কাজ করেন। সেখানে লিওন রসেনফেল্ড তার সহকর্মী ছিলেন। সেখানে তিনি সাধারণ আপেক্ষিকতার গতির সমীকরণের ক্ষেত্রে কাজ করেছিলেন।
  
  ১৯৫২-১৯৬১ সাল পর্যন্ত তিনি বার্লিনের জার্মান বিজ্ঞান একাডেমির গণিত গবেষণা ইন্সটিটিউটে গবেষক ছিলেন। ১৯৫৭ সাল থেকে তিনি হুমবোল্ট বিশ্ববিদ্যালয়ের অধ্যাপক হিসেবে কাজ করেন। সেখানে অন্যান্য শিক্ষার্থীদের মধ্যে গেঅর্গ দাউতকোর্ট ও হান্স ইউরগেন ত্রেদার উল্লেখযোগ্য।
  
  ১৯৬০-১৯৬১ সালের মধ্যে তিনি একদল সাধারণ আপেক্ষিক তত্ত্বের বিজ্ঞানীদের সাথে সাক্ষাৎ করেছিলেন। ১৯৬২ সাল থেকে তিনি পারিসের ইন্সটিটিউট হেনরি পইনকেয়ারে ছিলেন। একইসময়ে তিনি ফরাসি জাতীয় বৈজ্ঞানিক গবেষণা কেন্দ্রের গবেষণা পরিচালক ছিলেন। তিনি মহাকর্ষীয় বিকিরণ সনাক্তকারী ক্ষেত্রে স্থিতিস্থাপক তরঙ্গ, স্থির আক্ষিক প্রতিসাম্য মহাকর্ষীয় ক্ষেত্র এবং মহাকর্ষীয় ও তড়িৎচুম্বকীয় বিকিরণ ক্ষেত্রসহ অন্যান্য ক্ষেত্রে কাজ করেছেন।
  
  ১৯৭৫ সালে তিনি ইন্সটিটিউট হেনরি পইনকেয়ারের তাত্ত্বিক পদার্থবিদ্যা গবেষণাগারের পরিচালক হন। ১৯৭৭ সালে তিনি অবসর গ্রহণ করেন। এরপরও তিনি বৈজ্ঞানিকভাবে সক্রিয় ছিলেন। তিনি প্রিন্সটন বিশ্ববিদ্যালয় (১৯৬৪-৬৫), ভিয়েনা বিশ্ববিদ্যালয় (১৯৭০-৭১) এবং বস্টন বিশ্ববিদ্যালয়ে পরিদর্শক বিজ্ঞানী ছিলেন। পরবর্তীতে তিনি ফরাসি নাগরিকতা গ্রহণ করেন। ১৯৭১ সাল থেকে তিনি সাধারণ আপেক্ষিকতা ও মহাকর্ষ সম্পর্কিত আন্তর্জাতিক সম্মেলন এর আয়োজক কমিটির সদস্য ছিলেন।
  
  তিনি ১২ আগস্ট ১৯৯৭ তারিখে প্যারিসে মৃত্যুবরণ করেন।
  
  উল্লেখযোগ্য প্রকাশনা 
  আকিলিস পাপাপেত্রু দুটি বই প্রকাশ করেছেন।
  
   Spezielle Relativitatstheorie, VEB Deutscher Verlag der Wissenschaften, ১৯৬৭
   Lectures on General Relativity, D. Reidel, Dordrecht, ১৯৭৪ 
  
  তিনি শতাধিক নিবন্ধ প্রকাশ করেছেণ।
  
   Über die Selbstenergie und das Gravitationsfeld einer elektrischen Punktladung, Z f Phys 112 (১৯৩৯) 65; doi: 10.1007/BF01325637
   Über die innere Bewegung des Elektrons. I., Z f Phys  112 (১৯৩৯) 512; doi: 10.1007/BF01341246
   Über die innere Bewegung des Elektrons. II,  Z f Phys   114 (১৯৩৯) 478; doi: 10.1007/BF01329528
   Über die innere Bewegung des Elektrons. III.,  Z f Phys   116 (১৯৪০) 153; doi: 10.1007/BF01337382
   Gravitationswirkungen zwischen Pol-Dipol-Teilchen,  Z f Phys   116 (১৯৪০) 298; doi: 10.1007/BF01341450
   The Point-Charge in the Non-symmetric Field Theory, Nature 168 (১৯৫১) 40; doi: 10.1038/168040a0
   A static solution of the equations of the gravitational field for an arbitrary charge distribution., Proc. Roy. Irish Acad. A 51 (১৯৪৮) 191
   Spinning test particles in general relativity., I. Proc. R. Soc. A 64, 248–258 (১৯৫২)
   Eine rotationssymmetrische Lösung in der allgemeinen Relativitätstheorie,   Ann. Phys. (Leipzig) 12, 309–315 (১৯৫৩)
   Quelques remarques sur les champs gravitationnels stationnaires. C. R. Acad. Sci. Paris 257, 2797–2800 (১৯৬৩)
   Champs gravitationnels stationnaires à symétrie axiale. C. R. Acad. Sci. Paris 285, 90–93 (১৯৬৪)
   Champs gravitationnels stationnaires à symétrie axiale. Ann. Inst. Henri Poincare IV, 83–105 (১৯৬৬)
   A. Papapetrou, Eine rotationssymmetrische Lösung in der allgemeinen Relativitätstheorie,  Ann. Phys. (Leipzig) 12, 309–315 (১৯৫৩)
   A. Papapetrou, Eine Theorie des Gravitationsfeldes mit einer Feldfunktion,  Z f Phys 139 (১৯৫৪) 518; doi: 10.1007/BF01374560
  
  তথ্যসূত্র
  
  বহিঃসংযোগ 
   
   Papapetrou's Mathematical genealogy project entry
  
  বিষয়শ্রেণী:১৯০৭-এ জন্ম
  বিষয়শ্রেণী:১৯৯৭-এ মৃত্যু
  বিষয়শ্রেণী:গ্রিক পদার্থবিজ্ঞানী
  বিষয়শ্রেণী:সাধারণ আপেক্ষিকতা
  বিষয়শ্রেণী:পদার্থবিজ্ঞানী
title: আকিলিস পাপাপেত্রু